OpenLLM-France/wikimedia huggingface dataset:
# Cal Bancaler (Sanaüja)

Cal Bancaler és un edifici del municipi de Sanaüja (Segarra) que forma part de l'Inventari del Patrimoni Arquitectònic de Catalunya.

## Descripció

És una casa situada a prop del portal dels Escots, destacada pel seu aspecte de vil·la amb les dependències agrícoles a la part posterior, amb el perímetre delimitat per un mur baix al seu voltant on s'obre una porta que dona pas al jardí i a la façana principal, que conserva l'estructura original, exceptuant el cos afegit posteriorment al costat esquerre. Està estructurada en planta baixa, primer pis i golfes, i està construïda amb paredat i arrebossat superior, exceptuant les cantoneres, brancals i arcs de les finestres, que estan realitzats amb carreus de pedra regulars.
A la planta baixa trobem el que antigament era la porta principal, situada a l'esquerra de la façana, d'arc de mig punt, acompanyada per una finestra de grans dimensions amb arc de mig punt rebaixat. A la primera planta, a l'esquerra, trobem dues finestres geminades d'arc de mig punt amb columnetes amb base i capitell senzill, acompanyades per una segona finestra a la dreta d'arc rebaixat. A les golfes destaca una finestra central d'arc de mig punt amb una columna a banda i banda de les mateixes característiques que les finestres geminades de la primera planta, amb la part superior de perfil mixtilini i motllurat, rematat a banda i banda per unes pinyes.

## Referències

* 1 2 «Cal Bancaler». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Bouchane

Bouchane (en àrab بوشان, Būxxān; en amazic ⴱⵓⵛⵛⴰⵏ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 9.705 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Comunes de Martinica

Hi ha 34 comunes a Martinica, una regió d'ultramar francesa, que també es divideix en 45 cantons. Aquesta és la llista de les comunes amb extensió, població el 2008 i alcaldes escollits (amb asterisc els escollits el 2008).
| Codi INSEE | Codi Postal | Comuna | Alcalde | Població (2006) | Superfície |
| 97201 | 97216 | Ajoupa-Bouillon | Maurice Bonté | 1 627 | 12,30 km² |
| 97202 | 97217 | Les Anses-d'Arlet | Eugène Larcher | 3 749 | 25,92 km² |
| 97203 | 97218 | Basse-Pointe | André Charpentier | 3 888 | 27,95 km² |
| 97234 | 97222 | Bellefontaine | Félix Ismain* | 1 469 | 11,89 km² |
| 97204 | 97221 | Le Carbet | Jean-Claude Ecanvil* | 3 673 | 20,22 km² |
| 97205 | 97222 | Case-Pilote | Ralph Monplaisir* | 4 408 | 18,44 km² |
| 97206 | 97223 | Le Diamant | Gilbert Eustache* | 5 397 | 27,34 km² |
| 97207 | 97224 | Ducos | Charles-André Mencé | 15 977 | 29,04 km² |
| 97208 | 97250 | Fonds-Saint-Denis | Max Nelzy | 889 | 24,28 km² |
| 97209 | 97200 | Fort-de-France | Serge Letchimy | 90 347 (1) | 43,08 km² |
| 97210 | 97240 | Le François | Maurice Antiste | 19 201 | 53,93 km² (3) |
| 97211 | 97218 | Grand'Rivière | Joachim Bouquéty | 831 | 16,60 km² |
| 97212 | 97213 | Le Gros-Morne | Albert Jean-Zéphirin* | 10 875 | 54,25 km² (2) |
| 97213 | 97232 | Le Lamentin | Pierre Samot | 39 847 (2) | 62,32 km² (1) |
| 97214 | 97214 | Le Lorrain | Justin Pamphile* | 7 781 | 50,33 km² (4) |
| 97215 | 97218 | Macouba | Sainte-Rose Cakin | 1 307 | 16,93 km² |
| 97216 | 97225 | Le Marigot | Ange Lavenaire | 3 696 | 21,63 km² |
| 97217 | 97290 | Le Marin | Rodolphe Désiré | 8 588 | 31,51 km² |
| 97218 | 97260 | Le Morne-Rouge | Jenny Dulys* | 5 198 | 37,64 km² |
| 97233 | 97226 | Le Morne-Vert | Marcel Maurice | 1 872 | 13,37 km² |
| 97219 | 97250 | Le Prêcheur | Marcellin Nadeau* | 1 717 | 29,92 km² |
| 97220 | 97211 | Rivière-Pilote | Lucien Veilleur | 13 629 | 35,78 km² |
| 97221 | 97215 | Rivière-Salée | André Lesueur | 13 144 | 39,38 km² |
| 97222 | 97231 | Le Robert | Alfred Monthieux | 23 856 (3) | 44,87 km² |
| 97226 | 97227 | Sainte-Anne | Garcin Malsa | 5 206 | 38,42 km² |
| 97227 | 97228 | Sainte-Luce | Louis Crusol | 8 910 | 28,02 km² |
| 97228 | 97230 | Sainte-Marie | Nestor Bruno Azérot* | 19 528 | 44,56 km² |
| 97223 | 97270 | Saint-Esprit | Eric Hayot | 8 806 | 23,46 km² |
| 97224 | 97212 | Saint-Joseph | Athanase Jeanne-Rose | 17 107 | 43,29 km² |
| 97225 | 97250 | Saint-Pierre | Raphaël Martine | 4 581 | 38,58 km² |
| 97229 | 97233 | Schœlcher | Luc-Louison Clémenté | 21 419 (4) | 21,17 km² |
| 97230 | 97220 | La Trinité | Louis-Joseph Manscour | 13 677 | 45,77 km² |
| 97231 | 97229 | Les Trois-Îlets | Arnaud René-Corail | 6 843 | 27,31 km² |
| 97232 | 97280 | Le Vauclin | Raymond Occolier | 8 689 | 39,06 km² |

## Enllaços externs

* Web oficial de la Communauté d'Agglomération du Centre de la Martinique
* Web oficial de la Communauté d'Agglomération de l'Espace Sud Martinique Arxivat 2009-08-28 a Wayback Machine.
# Comtat d'Orange (Califòrnia)

El Comtat d'Orange és un comtat dels Estats Units al sud-oest de l'estat estatunidenc de Califòrnia. La seu és Santa Ana i la ciutat més gran és Anaheim. Segons el cens del 2010 tenia 3.010.232 habitants, fent-lo el tercer comtat més poblat de Califòrnia, per darrere del Comtat de Los Angeles i el Comtat de San Diego. És el comtat més petit en grandària del sud de Califòrnia.

## Vegeu també

* Llista de comtats de Califòrnia

## Referències

* ↑ «American FactFinder» (edició del 2010). Oficina del Cens dels Estats Units. [Consulta: 09/11/2011.](anglès)
* ↑ «Census Data Arxivat 2011-07-06 a Wayback Machine.». Oficina del Cens dels Estats Units. [Consulta: 09/11/2011.](anglès)

## Enllaços externs

* Comtat d'Orange Arxivat 2013-08-15 a Wayback Machine. (anglès)
# CHH

CHH té els següents significats:
* CHH Txuri Urdin IHT (de l'acrònim en castellà Club Hockey Hielo), club d'hoquei sobre gel de Sant Sebastià (País Basc)
* chh també és el codi ISO 639-3 del baix chinook, llengua amenaçada parlada als Estats Units
# Cal Beneficiat

Cal Beneficiat és una edificació del municipi de Santa Margarida de Montbui (Anoia) inclosa en l'Inventari del Patrimoni Arquitectònic de Catalunya.

## Descripció

Es tracta d'un conjunt format per dos casals de planta, pis i golfes. S'hi ha fet transformacions com l'obertura d'una petita galeria a les golfes i d'un gran portal per un garatge (abans d'arc de mig punt). És una edificació que destaca per la seva antiguitat tal com demostra l'escut inscrit a sota del balcó on hi ha la data del 1688. Per les restes de pintura que queden a la façana es pot suposar que aquesta devia ser força diferent de l'actual. Ha estat reformada al seu interior.

## Història

Aquesta edificació està situada en un dels carrers originaris del poble de Montbui, el carrer Major, nucli embrionari de la trama urbana configurada entorna de l'església i d'aquest carrer, que ja figura en un capbreu del 1520. Les cases es van anar alineant en el carrer Major, on hi hagué la major densitat de població. Aquesta casa era propietat del bisbat de Vic, que l'havia adquirit d'una donació. El 1975 la comprà l'actual propietari.

## Referències

* 1 2 «Cal Beneficiat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Camí d'Empúries

El Camí d'Empúries (o Vell Camí d'Empúries) era un brancal secundari de la Via Augusta, que anava des de l'antiga Gerunda fins a Empúries. El trajecte passava prop de la llavors pedrera dels Clots de Sant Julià i la ciutat ibèrica d'Ullastret.
Fins entrat el segle xx, el mateix recorregut formava part del camí ral que unia la major part dels pobles de la regió.
Des del 2013 el grup proteccionista Gent del Ter impulsa la seva recuperació.

## Referències

* ↑ Puntí, Joan. «Reivindiquen el vell camí d'Empúries - 03 gen 2015». [Consulta: 31 desembre 2018].
* ↑ «El Gerió Digital». [Consulta: 31 desembre 2018].

## Enllaços externs

* Blog sobre el camí d'Empúries
# Ca l'Andal (la Coma i la Pedra)

Ca l'Andal és una masia del poble de la Coma, al municipi de la Coma i la Pedra, a la Vall de Lord (Solsonès). Val a dir, però, que a l'entrada de la finca hi ha un rètol de fusta on hi ha escrita la denominació Ca l'Endalt.

## Situació

Està situada a 1.375 m. d'altitud, a uns 275 metres per sota de la urbanització d'El Port del Comte, a l'extrem septentrional de la Clota, una estreta franja de terreny més planer que es troba entre les costes de Ribada (a l'oest), de les Tremoledes (al nord) i de les Barraques (al sud). La masia s'aixeca a uns 250 metres al nord de la rasa de Cal Sant i és l'única masia situada al vessant de ponent de sobre el poble de la Coma que és visible des del poble, circumstància que sembla que pot tenir a veure amb l'etimologia del topònim.

## Estructura de l'edificació

D'estructura clarament longitudinal amb la façana orientada a l'est (als 18 minuts del rellotge), l'habitatge de la masia ocupava la part central de l'edificació, flanquejada per una pallissa, al sud (o esquerra de la façana de l'habitatge) i un corral, al nord (o dreta de la façana de la casa).

## Accessibilitat

Està pràcticament al costat del camí que mena de la Coma a la urbanització d'El Port del Comte, a 2,7 km del trencall que es troba a l'esquerra de la carretera de la Coma a Coll de Port, poc després d'haver deixat enrere Cal Cristo. A 2,5 km. cal deixar l'esmentat camí per agafar-ne un que surt cap a l'esquerra (hi ha un cartell indicador) al costat d'un dipòsit.

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 224
* ↑ Aquesta és la denominació que apareix al mapa de l'ICC, al padró municipal i al llibre Masies del Solsonès
# Comunitat d'aglomeració Cap Atlantique

La Comunitat d'aglomeració Cap Atlantique (en francès communauté d'agglomération de la Presqu'île de Guérande Atlantique o Cap Atlantique, en bretó Kumuniezh tolpad-kêrioù Kab-Atlantel) és una estructura intercomunal francesa, que compta amb dotze comunes del departament del Loira Atlàntic, a la regió País del Loira, i tres del departament d'Ar Mor-Bihan, a la regió Bretanya. Té una extensió de 386 kilòmetres quadrats i una població de 72.424 habitants l'any 2013.

## Composició

Agrupa 15 comunes :
* Camoël
* Férel
* Pénestin
* La Baule-Escoublac
* Assérac
* Batz-sur-Mer
* Le Croisic
* Guérande
* Herbignac
* Mesquer
* Piriac-sur-Mer
* Le Pouliguen
* Saint-Lyphard
* Saint-Molf
* La Turballe

## Vegeu també

* Intercomunalitats de Morbihan

## Enllaços externs

* Pàgina oficial
# Bradford Bulls RLFC

El Bradford Bulls Rugby League Football Club (o Bradford Bulls RLFC) és un club de rugbi lliga anglès de la ciutat de Bradford, West Yorkshire.

## Història

L'original Bradford Football Club va ser fundat el 1863 i jugà a rugbi afiliat a la Rugby Football Union. S'establí a Park Avenue el 1880 i el seu primer gran èxit fou el triomf a la Yorkshire Cup el 1884.
L'any 1895 fou un dels clubs que se separà de la Rugby Football Union i que crearen la Northern Rugby Union, més tard Rugby Football League. El club assolí èxits guanyant la Challenge Cup el 1905-06 i la Yorkshire Cup el 1906-07.
Un altre club local, el Manningham FC fou persuadit per deixar la rugbi lliga i unir-se a la de futbol, fet que es realitzà el 1903, naixent el Bradford City AFC. L'èxit d'aquest club portà al Bradford FC a seguir les seves passes i a afiliar-se a la lliga de futbol el 1907, esdevenint Bradford Park Avenue.
La plaça de l'antic Bradford FC fou ocupada per un nou club que s'anomenà Bradford Northern. El club assolí grans èxits als anys 40, però acabà desapareixent el 10 de desembre de 1963. El club tornà a néixer el 14 d'abril de 1964. Als anys 90 adoptà el nom de Bradford Bulls.

## Palmarès

* World Club Challenge (3): 2002, 2004, 2006
* Superlliga europea de rugbi a 13 (4): 1997, 2001, 2003, 2005
* Campionat britànic de rugbi a 13 (2): 1979-80, 1980-81
* Challenge Cup (5): 1944, 1947, 1949, 2000, 2003

## Equip del Segle

Anunciat al diari Bradford's T&A el 31 d'agost de 2007 :Bradford Bulls Equip del Segle
Bradford Bulls Equip del Segle :
8 Stuart Fielden
9 James Lowes
10 Joe Vagana
11 Trevor Foster
12 Karl Fairbank
13Ken Traill
7 Paul Deacon
6 Robbie Paul
4Shontayne Hape
3Ernest Ward
5 Lesley Vainikolo
2Jack McLean
1 Keith Mumby :
Entrenador
* 00 Brian Noble
Kit man
* 00 Fred Robinson

## Enllaços externs

* Web oficial
* Bradford Bulls a T&A
* Bradford Bulls a Sky Sports
* Bradford a Super League Arxivat 2008-05-03 a Wayback Machine.
* Web Bradford Bulls Pro Club
# Campionat d'Espanya de trial 1970

La temporada de 1970 del Campionat d'Espanya de trial fou la 3a edició d'aquest campionat, organitzat per la Reial Federació Motociclista Espanyola. El calendari oficial constava de 6 proves puntuables, celebrades entre l'11 de gener i el 17 de maig. La totalitat de les proves programades es disputaren als Països Catalans: Trial de Reis (11 de gener), Manresa (25 de gener), Trial de la Paella (15 de febrer), Trial de Sant Llorenç (15 de març), Trial de Primavera (5 d'abril) i Campelles (17 de maig).

## Classificació final

Font:
| Posició | Pilot | Motocicleta | Punts |
| 1 | Ignasi Bultó | Bultaco | 57 |
| 2 | Pere Pi | Montesa | 52 |
| 3 | Fernando Muñoz | Bultaco | 49 |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

## Referències

* 1 2 «Spain - 1970» (en anglès). trialonline.org. [Consulta: 6 agost 2020].
* ↑ Pi, Pere. «Resultats oficials dels tres primers classificats de tots els Campionats d'Espanya de trial. Resultats facilitats per la RFME». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 129. ISBN 9788461590353.
# Can Trons

Can Trons és una masia protegida com a bé cultural d'interès local a Badalona (Barcelonès).

## Descripció

És l'única masia de Badalona de tipus basilical, amb cos central de planta baixa, pis i golfes amb galeria superior d'arquets de mig punt i ales laterals de dos pisos. Reixes de forja a les finestres dels baixos, amb sortints en forma de gall. Es troba en molt mal estat, amb afegits.

## Història

Fins fa poc ha estat dedicada a assecador de pells, cosa que l'ha malmesa bastant.

## Referències

* «Can Trons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 abril 2012].
# Cabillus lacertops

Cabillus lacertops és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima subtropical i associat als esculls de corall.

## Distribució geogràfica

Es troba a Austràlia, Txagos, el Japó (incloent-hi les Illes Ryukyu), Sud-àfrica i Tonga.

## Observacions

És inofensiu per als humans.

## Referències

* ↑ Smith J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13. 185-225.
* ↑ BioLib (anglès)
* ↑ Smith, J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyological Bulletin of the J. L. B. Smith Institute of Ichthyology Núm. 13: 185-225, Pls. 9-13.
* 1 2 «Cabillus lacertops» (en anglès). FishBase. Froese, Rainer; Pauly, Daniel (editors).
* ↑ Winterbottom, R. i R.C. Anderson, 1997. A revised checklist of the epipelagic and shore fishes of the Chagos Archipelago, Central Indian Ocean. Ichthyol. Bull. Smith. Inst. (66):1-28.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ FishBase (anglès)
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Cabin Boy

Cabin Boy és una comèdia fantàsica del 1994 dirigida per Adam Resnick i produïda per Tim Burton, protagonitzada per Chris Elliott. Elliott va escriure el guió amb Adam Resnick. Els dos havien escrit Late Night with David Letterman els anys 1980, així com la comèdia de situació de la FOX Get a Life a principi dels 90. El projecte havia de ser dirigit originalment per Tim Burton, que havia contactat amb Chris Elliott després de veure l'episodi "Neptune 2000" de Get a Life. El guionista Adam Resnick va agafar la direcció després que a Burton li encarreguessin dirigir Ed Wood
La pel·lícula va rebre crítiques variades de la crítica, i Rotten Tomatoes donava a Cabin Boy una ràtio del 46% basat en 26 ressenyes. L'actació de Chris Elliott al film li va suposar una nominació als premis Razzie Award com a pitjor nova estrella.

## Argument

Després de finalitzar els seus estudis, el jove Nathaniel Mayweather abandona l'internat camí de Hawaii on es reunirà amb el seu pare, amo d'una gran fortuna i es farà càrrec d'un hotel familiar. Arrogant i maleducat, creu que tothom ha de servir-lo i així acaba equivocant-se de vaixell, anant a parar a un pesquer anomenat The Filthy Whore. Allà coneixerà gent molt diferent amb els qui viurà aventures durant diversos mesos... Comèdia amb elements de fantasia i surrealisme produïda per Tim Burton.

## Repartiment

* Chris Elliott: Nathanial Mayweather
* Ritch Brinkley: Capità Greybar
* James Gammon: Paps
* Brian Doyle-Murray: Skunk
* Brion James: Big Teddy
* Melora Walters: Trina
* Jim Cummings: Cupcake (veu)
* David Letterman: El vell
* Ann Magnuson: Calli
* Russ Tamblyn: Chocki
* Ricki Lake: Personalitat
* Mike Starr: Mulligan
* Andy Richter: Kenny

## Llegat

El productor de Hip-hop Dan "the Automator" Nakamura va posar el nom de Sharkman Music a la seva companyia de publicitat, després de veure la pel·lícula. Les referències a la pel·lícula ha aparegut a molts treballs de Nakamura.

## Referències

* ↑ Crain, Zac «Handsome Dan, Automator Man». Miami New Times, 25-11-1999.
* ↑ Jenkins, Sacha; Wilson, Elliott; Mao, Chairman Jefferson [et al.].. «You Might Have Missed». A: Ego Trip's Book of Rap Lists. Macmillan Publishers, 1999, p. 311. ISBN 0-312-24298-0.
# Comtat de Davidson

El comtat de Davidson és un comtat dels Estats Units situat a l'estat nord-americà de Tennessee. Segons el cens de 2010, la població era de 626.681 persones, convertint-la en el segon comtat més poblat de Tennessee. La Seu de comtat és Nashville, la capital de l'estat.
El 1963, la ciutat de Nashville i el govern del comtat de Davidson es van fusionar, per la qual cosa el govern del comtat es coneix ara com el "Govern Metropolità de Nashville i el Comtat de Davidson" o "Metro Nashville" com a nom breu.
El comtat de Davidson és l'àrea metropolitana amb més població entre els 14 comtats de Nashville - Davidson - Murfreesboro - Franklin, de 14 condados. Nashville ha estat sempre el centre de comerç, indústria, transport i cultura de la regió, però no es va convertir en la capital de Tennessee fins a 1827 i no va obtenir estatus de capital permanent fins al 1843.

## Referències

* ↑ «State & County QuickFacts». United States Census Bureau. Arxivat de l'original el 9 juliol 2011. [Consulta: 29 novembre 2013].
* ↑ «Find a County». National Association of Counties. Arxivat de l'original el 31 maig 2011. [Consulta: 7 juny 2011].
* ↑ Carroll Van West, "Davidson County," Tennessee Encyclopedia of History and Culture. Retrieved: June 26, 2013.
# Giske

Giske és un municipi insular situat al comtat de Møre og Romsdal, Noruega. Té 8.094 habitants (2016) i una superfície de 40.19 km². El centre administratiu és el poble de Valderhaugstrand.
El municipi es compon de quatre illes principals: Giske, que dona nom al municipi a causa de la seva importància històrica, Vigra, on es troba l'aeroport d'Ålesund, Valderøya, on hi ha l'administració municipal, i Godøya. També hi ha moltes illes més petites dintre dels seus límits on hi ha els fars d'Alnes, Erkna i Storholmen.
Les illes principals estan totes connectades a la part continental de Noruega per una xarxa de túnels i ponts. Totes les illes estan connectades amb l'illa Valderøy que és on el principal túnel de Valderøy connecta tot el municipi amb l'illa Ellingsøya al municipi d'Ålesund. Finalment, el túnel d'Ellingsøy connecta l'illa a la ciutat d'Alesund.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Giske - Lloc web oficial